A Trashtag challenge egy új szemétszedési kihívás, viszont ezt a tevékenységet Magyarországon a hulladékvadászok az önkormányzatokkal évek óta együtt űzik!

A challenge, avagy a kihívás lényege, hogy ösztönzően hasson a fiatalokra, idősebbekre úgy, hogy egy előtte-utána kép posztolásával mutassanak jó példát mindenki más számára.

A Hulladékvadászok Teszedd akciója JÖN március 24-én erre a kihívásra épít.

A Hulladekvadasz.hu hasonlóan működik, hiszen ha bejelentést kapunk, azt publikáljuk majd továbbítjuk az illetékes önkormányzathoz. Kisvártatva – akár napokon belül – a probléma megoldásáról kapunk visszajelzést. Ezek után egy előtte-utána képpel frissítjük a bejelentést. Ezzel nem csak a bejelentett illegális hulladékproblémát zárjuk le, hanem bemutatjuk az illetékes önkormányzat alázatos munkáját a tiszta környezetünk megőrzése érdekében.

A három év alatt a honlapból egy országos Hulladékvadász mozgalom nőtte ki magát, aminek köszönhetően eddig több mint 3500 bejelentést kaptunk. Ezen bejelentések legtöbb esetben rövid távon megoldássokkal is jártak.

[the_ad id=”29311″]

A #Trashtag kiváló alkalom most arra, hogy újra és újra bemutathassuk Magyarország önkormányzatainak a munkáját.

Ennek száma körülbelül 1500 helyszínt rejt magában, ami a hulladékvadászok és az önkormányzatok közös munkájának a gyümölcse. A honlapunkon nyomon követhetőek a bejelentések megoldásai. Ide kattintva találhatóak meg a megtisztított bejelentési helyszínek.

Közel 3 éves munkánk során több ezer bejelentést kaptunk, ami csak a jéghegy csúcsa, ennél jóval többen fognak tenni környezetünk megmentéséért. Úgy gondoljuk, hogy

az országban szinte mindenki hulladékvadász önkéntes, csak még nem tud róla. – szerk.

Ehhez mi minden lehetőséget megadunk, hiszen többféle bejelentési lehetőség adott a honlapunkon, illetve Magyar Telekom Nyrt. Delfin díjas Hulladékvadász applikációnkon keresztül is lehetőség van tenni környezetünk tisztaságának a megóvása érdekében.

A hulladékvadászat mellett a környezetvédelmi szervezetünk, a Jövő Öko-Nemzedéke (JÖN) Alapítvány lehetőséget és segítséget ad közösségi szemétszedések szervezésére, a Szemétszedés.hu – Takarítsuk ki együtt Magyarországot című honlapunkon.

[the_ad id=”29311″]

Cél a tiszta környezet és a közösségek erejében rejlő összefogás megteremtése. A szemétszedési honlapunk féléves fennállása alatt több mint 35 közösségi szemétszedési akciót szerveztek rajta, közel 1000 önkéntessel. Nem beszélve arról, hogy az összes eseményen több mint 150 köbméternyi hulladékot szedtek össze saját kezükkel a JÖNkéntesek.

A Trashtag challenge egy remek nemzetközi kezdeményezés, de hogy igazán sikeres legyen ahhoz valóban sok embernek kell kesztyűt és szemeteszsákot ragadnia és tennie a környezetünk megmentéséért.